In nomine sancte et individue Trinitatis, Patris et Filii et Spiritus Sancti, amen. Ego Johannes Marisii, curatus ecclesie parochialis de Antuilleyo, Eduensis diocesis, sanus mente recteque loquens et intelligens ac in bon aet sana per Dei gratiam memoria constitutus, licet mei corporis infirmitate laborem, attendens quod nichil sit morte certius, etc. In primis, animam meam recommendo altissimo Creatori qui eam redemit suo sanguine precioso et toti cohorti civium supernorum. Item, remitto omnibus omnes injurias et rancores. Item, volo et ordino quod omnia debita mea persolvantur et clamores mei emendentur per manus executorum meorum infrascriptorum. Item, corporis mei sepulturam eligo in ecclesia de Antuilleyo, juxta fontes ipsius ecclesie. Item, volo et ordino quod luminare meum fiat die obitus de decem libris cere. Item, volo et ordino quod die obitus mei celebrentur viginti misse de deffunctis, et cuilibet celebranti do et lego duos grossos Turonensium argenti veterum, cum refectione. Item, volo et ordino quod dicta die obitus mei duo denarii Turon. fortium aut valor eorumdem erogentur cuilibet pauperi venienti ad elemosinam. Item, volo et ordino quod a die obitus mei usque ad tricesimam diem inde sequentem cothidie celebretur una missa de deffunctis pro remedio anime mee, et capellano seu capellanis qui ipsam missam celebrabit seu celebrabunt do et lego tres francos auri semel. Item, do et lego reverendo in Christo patri et domino meo domino Eduensi episcopo viginti solidos semel; item, archipresbitero Colcharum, decem solidos semel. Item, do et lego ecclesie de Antuilleyo viginti solidos semel pro reparatione ejusdem ecclesie. Item, do et lego vicariis de Auciaco et de Lusia, cuilibet quinque solidos semel pro duabus missis de deffunctis ab ipsis vicariis pro remedio anime mee celebrandis. Item, do et lego monialibus sancti Georgii prope Eduam decem solidos semel. Item, do et lego hospitali domus Dei de castro Eduensi decem solidos semel pro una pictencia inter pauperes ipsius hospitalis distribuenda. Item, do et lego indulgencie de Alto Passu decem solidos semel. Item, do et lego fabrice ecclesie Eduensis viginti solidos semel. Item, do et lego Guillelmo, nepoti meo, quinque bichetos siliginis et quinque bichetos avene ad mensuram Colcharum semel. Item, do et lego eidem Guillelmo septem boves trahantes quos habeo, videlicet quatuor in villa de Draceyo prope Colchas et tres in villa de Creo. Item, eidem Guillelmo do et lego unam vacam cum suis sequentibus, quam habeo in dicta villa de Creo. Item, do et lego Guioto dicto le Camuz de Antuilleyo unum bovem trahentem, quem tenet a me Johannes Mauldoloy, et unam vacam cum suo vitulo sequenti, quos tenet Jacobus Serrier de Antuilleyo. Item, do et lego dicto le Serrier unum torrellum quem tenet a me. Item, do et lego Johanni Barberii unam vacam cum suo vitulo quos tenet a me. Item, do et lego Guioto dicto Temporaul de Antuilleyo duas vacas et quatuor vitulos sequentes quos tenet a me. Item, eidem Guioto do et lego quinque bichetos siliginis et quinque bichetos avene ad mensuram Colcharum. Item, do et lego domino Hugoni Perraudini, presbitero, omnia et singula animalia que habet et a me tenet ad capitale et crementum Regnaudus dictus Fadeaul de Antuilleyo. Item, do et lego Andree dicto le Robert unum bovem trahentem quem tenet a me. Item, do et lego Girarde, uxori Hugonis Le Baul de Antuilleyo unam vacam cum suo vitulo sequenti quos a me tenent dicti conjuges. Item, eidem Girarde, unum bovem trahentem, unum torrellum et unam geniciam quos a me tenet Johannes Bonne Foy. Item, eidem Girarde, do et lego unam vacam cum suo vitulo quos a me tenet Hugo la Lamoyre. In residuo vero omnium et singulorum bonorum meorum mobilium et immobilium quorumcumque heredes meos facio et constituo omnes illos et illas qui michi succedere possunt et debent tam de consuetudine quam de jure. Hujus autem testamenti mei seu ultime voluntatis mee executores meos facio, constituo et ordino dominos Johannem Boisselli, archipresbiterum de Colchis, Johannem Vignoler, presbiterum in ecclesia Eduensi beneficiatum, Guiotum Temporaul et Guiotum le Camuz et eorum quemlibet in solidum, etc., et cuilibet executorum meorum predictorum do et lego, pro pena et labore suis viginti solidos Turon. semel. Datum et actum apud Antuilleyum in domo habitationis dicti curati testatoris, die lune post dominicam focorum, anno Domini millesimo trecentesimo septuagesimo quinto, presentibus nobili viro Petro de Monte Jovis, domicello, domino Johanne de Murello, presbitero, Johanne Barberii, Johanne dicto le Marin, Hugone dicto le Baul, Johanne Goillar, Johanne Godini, Regnaudo la Grete et pluribus aliis testibus ad premissa vocatis specialiter et rogatis. J. BAJOLE, ita est.